# Armi Kuusela

### Wikipedia

Armi Kuusela (s. 20. elokuuta 1934, Muhos) on Miss Universe -kilpailun voittanut nainen. Armi aiheutti Suomessa olympiavuonna kohun astuttuaan koulutytöstä kansainväliseen julkisuuteen. Hän voitti maailman kauneimman naisen tittelin kaikkien aikojen ensimmäisessä Miss Universe -kilpailussa 29. kesäkuuta 1952. Suomen Neito -kilpailun hän oli voittanut 24. toukokuuta 1952.

## [muokkaa] Elämäkerta

Armi Kuuselan vanhemmat Aarne Kuusela ja Martta Kyrö tapasivat Ontariossa Kanadassa, jossa he menivät naimisiin. Kuuselat muuttivat myöhemmin Muhokseen, jossa Armi syntyi. Armi kävi keskikoulun Muhoksessa ja aloitti vuonna 1951 Porvoon naisopistossa.

Kun Armi voitti Suomen Neito -kilpailun 24. toukokuuta 1952, hän sai palkinnoksi laatikon suklaata, kultaisen rannerenkaan ja kaksi Pan American Airwaysin lahjoittamaa lentolippua Yhdysvaltoihin. 17. kesäkuuta Armi matkusti Yhdysvaltoihin ja osallistui Miss Universe -kilpailuun.

Kilpailussa Long Beachissä Kaliforniassa oli 29 osallistujaa. Armi voitti koko kilpailun 29. kesäkuuta 1952. Armin voitettua kilpailun, Suomessa kuvattiin elokuva Maailman kaunein tyttö, jossa esiintyivät Armi ja Tauno Palo. Elokuvan ohjasi Veikko Itkonen ja käsikirjoitti Mika Waltari.

22. helmikuuta 1953 Armi lähti maailmanympäri matkalle, jolla hän tapasi filippiiniläisen liikemiehen Virgilio Hilarion. Vuotta myöhemmin pari meni naimisiin. Vihkiminen toimitettiin Tokiossa, vaikka Armi ja Vigilio asuivat Filippiineillä. He saivat viisi lasta:

- Arne Hilario, aviossa, 3 lasta, asuu Chilessä
- Anna-Lisa De Gari, aviossa, 2 lasta, asuu Espanjassa
- Jussi Hilario, aviossa, asuu Kanadassa
- Eva-Maria Hess, aviossa, 2 lasta, asuu Kaliforniassa, USA:ssa
- Mikko Hilario, asuu Filippiineillä.

Pariskunta asui Manilan varakkaalla asuinalueella Forbes Parkissa. Armi esiintyi Filippiineillä kahdessa elokuvassa.

Virgilio Hilario kuoli sydänkohtaukseen 7. syyskuuta 1975. Armi tapasi amerikkalaisen diplomaatin Albert Williamsin, jonka kanssa hän avioitui 8. kesäkuuta vuonna 1978. He muuttivat aluksi Barcelonaan, sen jälkeen Izmiriin, Turkkiin. Turkista he muuttivat La Jollaan San Diegoon Kaliforniaan, jossa he asuvat edelleen.

## [muokkaa] Aiheesta muualla

- Miss Universum 1952 – Armi Kuusela (Artikkeli Armi Kuuselasta hänen synnyinkuntansa, Muhoksen, verkkosivuilla)

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/m/Armi_Kuusela_849e.html

Luokat: Henkilötyngät | Miss Universe -kilpailun voittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Português